Christen Krogh

Christen Krogh (født 12. november 1965) er en norsk rektor og krimforfatter.

Krogh ble utdannet som sivilingeniør ved Universitetet i Glasgow i 1988. Han har doktorgrad i filosofi fra Universitetet i Oslo fra 1997, der hans avhandling var knyttet til rettsteori, filosofi og informatikk. Ifølge Google Scholar er hans faglige arbeid sitert rundt 350 ganger i vitenskapelig litteratur. Han har arbeidet som forsker og forskningssjef ved SINTEF. Krogh har også vært utviklingsdirektør i Opera Software ASA. Han jobbet i 2014 som forskningsdirektør ved Høgskolen i Oslo og Akershus. Han har senere arbeidet som avdelingsdirektør i Norges forskningsråd.

8. desember 2021 ble Christen Krogh ansatt som rektor ved Oslomet – storbyuniversitetet med oppstart 1. mars 2022.

Krogh debuterte som forfatter i 2014 med kriminalromanen Kileskrift hvor mye av handlingen er lagt til Gamle Aker kirke.

Bibliografi 
 Kileskrift, kriminalroman, Juritzen (2014)
 Normative structures in natural artificial systems, Tano (1997)

Referanser

Eksterne lenker 
 Presentasjon på Juritzen forlags nettsider

Norske forfattere
Personer tilknyttet SINTEF
Fødsler i 1965
Personer tilknyttet Oslomet – storbyuniversitetet